રાતના બે વાગી ચૂક્યા છે અને શિયાળાની ગુલાબી ઠંડી ચારેકોર પ્રસરી રહી હતી. રસ્તામાં દુર સુધી કોઈ માણસ નજરે પડતું નથી, જામનગર હાઈવે પર રીલાયન્સ ઈન્ડસ્ટ્રીથી આગળ રસ્તા પર ધુમ્મસ છવાયેલું છે. કંઈ બાજુ ગાડી ચલાવવી તે પણ નજરે દેખાતુ નથી તેથી વાહનોની અવરજવર સાવ ઓછી થઈ ચૂકી હતી આમ તો નહીંવત થઈ હતી, દસેક મિનિટના અંતરે એકાદ વાહન જોવા મળે તો. રીયા અને કૌશિક દ્રારકા બાજુ જઈ રહયાં હતા. પરંતુ છવાયેલા ધુમ્મસને કારણે ગાડી 20 ની સ્પીડે જ ચલાવવી પડતી હતી, છતાં કૌશિક 40 ની આસપાસ ગાડી હંકારતો હતો. કારણકે તેમને દ્રારકા પહોંચવાની ઉતાવળ હતી, જો તેઓ 6 વાગ્યા સુધીમાં ના પહોંચે તો તેઓ જે ફંક્શન માટે જઈ રહયાં હતા તેમાં સમયસર ના પહોંચે શકે. જે ઝડપથી તે જઈ રહ્યાં છે તે પ્રમાણે તેઓ 5 વાગ્યા સુધીમાં પહોંચી જશે. ધુમ્મસ ધીમેધીમે દુર થવા લાગ્યું હતું અને વાતાવરણ ચોખ્ખું થઈ ગયું હતું, ઝાકળની અસર થોડી વરતાય છે. અચાનક રોડ ઉપર એક લીલા કલરની સાડી પહેરેલી સ્ત્રી મદદ માટે રોડની વચ્ચે ઉભી રહી હાથ દેખાડી ગાડી ઉભી રાખવા કોશિશ કરી રહી હતી તેને જોઈ રીયાએ ગાડી ઉભી રાખવાની ના પાડી છતાં કૌશિકે માનવ સહજ મદદ માટે ગાડીને સાઈડમાં પાર્કિંગ લાઈટ શરૂ કરીને ઉભી રાખી. કૌશિકે જેવો ગાડીનો કાચ નીચે ઉતાર્યો એ સાથેજ તે સ્ત્રી તેની પાસે પહોંચી ગઈ. મદદ કરો ઈશ્વરને ખાતર મારી મદદ કરો અરે પણ તમે શાંત થઈ જાવ અને શું થયું છે એ કહો એટલે અમે સમજી શકીએ. અહિંયા અંદર આ રસ્તા પર અમારૂ ફાર્મહાઉસ છે ત્યાં મારા પતિને કંઈક થઈ ગયું છે તે હલતા ચલતા નથી અને બોલતા પણ નથી તેને હોસ્પિટલ લઈ જવામાં મદદ જોઈએ છે ઘણા સમયથી હું મદદ માટે રાહ જોઉ છુ પરંતુ ધુમ્મસને કારણે અવરજવર સાવ ઓછી છે અને અમુક લોકો ગાડી ઉભી જ નથી રાખતા. તમે ચિંતા ના કરો અમે તમારી સાથે આવીએ છીએ. અરે પણ આપણે જો 6 વાગ્યા સુધીમાં દ્વારકા નહિ પહોંચીએ તો ફંક્શનમાં નહિ જઈ શકીએ. મદદ કરવી આપણી માનવ ફરજ છે અને રહી વાત પહોંચવાની તો આપણે રસ્તામાં કોઈ હોસ્પિટલમાં એડમીટ કરાવીને નીકળી જઈશું. ઓકે રીયા થોડા ગુસ્સા સાથે બોલી. ચાલો ઝડપથી ઘણીવાર પછી મદદ મળી, હવે મોડું કરવું પોસાય તેમ નથી. હા, હા ચાલો ફાર્મહાઉસ બહુ દૂર નહોતું છતાં પણ ચાલીને જવામાં 20 મિનિટ જેવો સમય થયો. રસ્તામાં રીયાએ તે સ્ત્રીને તેના નામ અને થોડી વિગતો જાણી. તેનું નામ વિધી હતું દેખાવમાં શ્યામ વર્ણ કદરૂપી તો ના કહી શકાય, લીલા કલરની સાડી ગુજરાતી સ્ટાઈલમાં પહેરેલી હતી દેખાવ પરથી ગામડાની સમૃદ્ધ ખાનદાનની વહુ હશે અને અહીંયાં સમય ગાળવા આવ્યા હશે એવો આછો પાતળો અંદાજ લગાવી શકાતો હતો. ફાર્મહાઉસ આવી ગયું આંગળીના ઈશારાથી દેખાડી વિધી બોલી અને અમે ઝડપથી અંદર ગયા જેથી તરત વિધીના પતિને મદદ કરી શકીએ પરંતુ ત્યાં જઈને જોયું તો…